سودان اگمنلیک شوراسینین باشقانی و اوردو قوموتانی ژنرال عبدالفتاح البرهان، اوردونون سیاسی صحنه‌دن چیخماغا قرارلی اولدوغونو و سلاحلی گوجلرین سئچیملرله گله‌جک مولکی حاکمیته تابع اولاجاغینا ایناندیغینی سؤیله‌دی.
باشکند خارطوم‌داکی دوستلوق کنگره سالونوندا حربی و مولکی طرفلر، یئنی گئچیش دؤورونو باشلاداجاق سیاسی آنلاشما ایله باغلی آرالارینداکی فیکیر آیریلیقلارینی آرادان قالدیرماق اوچون یئنیدن بیر آرایا گلدیلر.
حربی و مولکی قروپلار، اوزون سوره‌ن سیاسی بحرانین آردیندان اولوسلارآراسی طرفلرین گیریشیمی ایله  سوداندا ۵ دسامبر ۲۰۲۲.جی ایلده ایمضالانان چرچیوه آنلاشماسی سونراسیندا اؤلکه‌نی سون رآنلاشمایا آپاراجاق ایکینجی مرحله دانیشیقلارا باشلاما قرای آلدی.
اگمنلیک شوراسینین باشقانی و اوردو قوموتانی برهان، بوراداکی چیخیشیندا، سودان خالقینین آزادلیق، باریش و عدالتله باغلی ایستک و اؤزلملرینه جاواب وئره‌ن نظامی اولمایان، دموکراتیک بیر حکومت قورماغی اومود ائتدیکلرینی بیلدیررک،
"گئرچک دموکراتیک دؤنوشومون باشاریسی اوچون چالیشاجاغیق. اوردونون سیاستی بوراخماغا قرارلی اولدوغونو تایید ائدیریک و سلاحلی گوجلرین سئچیملرله گلن مولکی حاکمیته تابع اولاجاغینا اینانیریق"دئدی.
طرفلرین باشلادیقلاری ایکینجی مرحله‌دن سونرا، نهایی آنلاشمانین امضالانماسی و باشباخانین تعیین ائیلمه‌سیندن سونرا ۲ ایللیک بیر یئنی گئچیش دؤورو باشلایاجاق.
نهایی آنلاشما؛ عدالت، گوونلیک و حربی اصلاحات، باریش آنلاشماسینین یئنیدن گؤزدن گئچیریلمه‌سی و دگرلندیریلمه‌سی، اسکی رژیمین ایزلرینین آرادان قالدیریلماسی و دوغو سودان مسئله‌سی اولماق اۆزره ۵ اساس قونونو احاطه ائدیر.
سوداندا باهالیغا گؤره کوتلوی خالق اعتراضلار نتیجه‌سینده باشلایان دسامبر دئوریمی (۲۰۱۸) و اوردونون موداخیله‌سی نتیجه‌سینده ۱۱ ۲۰۱۹-جو ایلده آوریل عمر البشیرین ۳۰ ایللیک حاکمیتی سونا چاتمیش و بوندان سونرا قورولان حربی-مولکی اورتاق گئچیجی حکومتلر ایسه درین فیکیر آیریلیقلاری سببی ایله قالیجی اولمامیشدی.
سودان اوردوسو، تهلوکه‌سیزلیک و بقا تهدیدلری سببی ایله ۲۵ اکتبر ۲۰۲۱-جی ایلده مولکی حکومته ال قویموش، فؤوق‌ا‌لعاده وضعیت اعلان ائدرک باشباخان دا داخیل اولماقلا اونلارجا سیاستچینی گؤزآلتینا آلمیشدی.
حربی و مولکی قروپلار آراسین‌دا بؤلگه‌سل و اولوسلارآراسی طرفلرین حمایه‌سی آلتین‌دا گئچیریلن اوزون دانیشیقلار نتیجه‌سینده هر ایکی طرف، سیاسی چرچیوه آنلاشما امضالاماغا راضی اولموشدو.
